ananddey/assamese-wiki-corpus huggingface dataset:
বেনাজিৰ ভুট্টো

বেনজীৰ ভুট্টো (‎; জন্ম: ২১ জুন ১৯৫৩ আৰু মৃত্যু: ২৭ ডিচেম্বৰ ২০০৭) আছিল এগৰাকী পাকিস্তানী ৰাজনীতিবিদ যিয়ে ১৯৮৮ চনৰ পৰা ১৯৯০ চনলৈ আৰু পুণৰ ১৯৯৩ চনৰ পৰা ১৯৯৬ চনলৈ পাকিস্তানৰ প্ৰধানমন্ত্ৰী পদত অধিষ্ঠিত আছিল। বেনজীৰ ভুট্টো আছিল প্ৰথম মহিলা যিয়ে কোনো মুছলিম সংখ্যাগৰিষ্ঠ গণতান্ত্ৰিক ৰাষ্ট্ৰৰ সৰ্বোচ্চ পদত নিযুক্ত হৈছিল। আদৰ্শগতভাবে তেওঁ এগৰাকী উদাৰবাদী আৰু ধৰ্মনিৰপেক্ষতাত বিশ্বাসী। ১৯৮০ চনৰ পৰা ২০০৭ চনলৈকে তেওঁ পাকিস্তান পিপলচ্ পাৰ্টি (Pakistan Peoples Party,PPP)-ৰ সভাপতি আৰু উপ-সভাপতি ৰূপে নিযুক্ত আছিল।

বেনজীৰ ভুট্টোৰ জন্ম হৈছিল পাকিস্তানৰ কাৰাচী চহৰত, এক সম্ভ্ৰান্ত ধনী পৰিয়ালত। তেওঁৰ দেউতা জুলফিকাৰ আলি ভুট্টো আছিল পাকিস্তান পিপলচ্ পাৰ্টিৰ প্ৰতিষ্ঠাতা আৰু পাকিস্তানৰ প্ৰধানমন্ত্ৰী। বেনজীৰ ভুট্টো উচ্চশিক্ষা গ্ৰহণ কৰিছিল হাৰ্ভাড বিশ্ববিদ্যালয় আৰু অক্সফ'ৰ্ড বিশ্ববিদ্যালয়ৰ পৰা। ভুট্টো ১৯৭৭ চনত পাকিস্তান উভতি আহে আৰু তেওঁৰ অহাৰ পূৰ্বে তেওঁৰ দেউতা জুলফিকাৰ আলি ভুট্টোক পাকিস্তানী আৰ্মিয়ে প্ৰধানমন্ত্ৰীৰ পদৰ পৰা পদচ্যুত কৰে। ইয়াৰ পাছতেই বেনজিৰ ভুট্টো আৰু তেওঁৰ মাতৃ মিলি পাকিস্তান পিপলচ্ পাৰ্টিৰ নিয়ন্ত্ৰন হাতত লয় আৰু পাকিস্তানত গণতন্ত্ৰ পুনঃপ্ৰতিষ্ঠা কৰাৰ বাবে আন্দোলন চলাই যায়। ভুট্টোক তৎকালীন মিলিটাৰি চিফ্ মহম্মদ জিয়াউল হকে বহুবাৰ কাৰাবন্দী কৰিছিল আৰু ১৯৮৪ চনত তেওঁক ব্ৰিটেইনলৈ নিৰ্বাসিত কৰা হয়। ১৯৮৬ চনত তেওঁ পাকিস্তান উভতি আহে আৰু পাকিস্তান পিপলচ্ পাৰ্টিৰ ভেটি সমাজবাদী আদৰ্শক সলনি কৰি উদাৰবাদীত পৰিণত কৰি ১৯৮৮ চনৰ সাধাৰন নিৰ্বাচনত জয় লাভ কৰে। প্ৰধানমন্ত্ৰী হিচাপত ভুট্টোৰ মূল উদ্দেশ্য আছিল সংৰক্ষিত ইছলামিক শক্তিৰ বিৰূদ্ধে যুঁজ দি গণতন্ত্ৰ প্ৰতিষ্ঠা কৰা।

তেওঁৰ প্ৰশাসনৰ বিৰূদ্ধে দুৰ্নীতিৰ অভিযোগ উত্থাপন কৰি ১৯৯০ চনত তেওঁক প্ৰধানমন্ত্ৰীৰ পদৰ পৰা বিচ্যুত কৰে। সেই একেই চনত ষড়যন্ত্ৰ কৰি সাধাৰন নিৰ্বাচন বাতিল কৰি ইছলামিক ডেম'ক্ৰেটিক এলায়েন্স (IJI)-এ চৰকাৰ গঠন কৰে। আৰু তাৰ পৰাই ভুট্টো বিৰোধী পক্ষৰ ভূমিকাত আছিল।

নৱাজ শ্বৰিফৰ চৰকাৰক দুৰ্নীতিৰ অভিযোগত ক্ষমতাচ্যুত কৰা হয় আৰু ১৯৯৩ চনৰ সাধাৰন নিৰ্বাচনত বেনজিৰ ভুট্টো দ্বিতীয় বাৰৰ বাবে প্ৰধানমন্ত্ৰীৰ পদ গ্ৰহণ কৰে। তেওঁ দ্বিতীয় বাৰৰ বাবে প্ৰধানমন্ত্ৰীৰ পদত নিযুক্ত থকা কালত চৰকাৰী খণ্ডৰ ব্যক্তিগতকৰণ আৰু নাৰী সবলীকৰণৰ ওপৰত বিশেষ গুৰুত্ব দিছিল। ১৯৯৭ চনত তেওঁৰ দল পিপিপি সাধাৰন নিৰ্বাচনত পৰাজয় হয় আৰু ইয়াৰ পাছতেই বেনজিৰ ভুট্টো ডুবাইলৈ নিৰ্বাসিত হয়। ২০০৮ চনত তেওঁ আকৌ পাকিস্তানলৈ উভতি আহে, সাধাৰন নিৰ্বাচনত তেওঁৰ দলক নেতৃত্ব দিয়াৰ বাবে। ৰাৱলপিণ্ডিত হোৱা ৰাজনৈতিক সমাৱেশত অংশগ্ৰহন কৰাৰ পাছত তেওঁক হত্যা কৰা হয়। হত্যাৰ আঁৰত আলকায়দাৰ হাত আছে বুলি আলকায়দায়ে প্ৰকাশ কৰে।

বেনজীৰ ভুট্টো এজন বিবাদিত ব্যক্তিত্ব। তেওঁৰ দুবাৰ প্ৰধানমন্ত্ৰী থকা কালত বহুতো বিতৰ্ক আৰু দুৰ্নীতিৰ অভিযোগ উত্থাপন হৈছিল তেওঁৰ বিৰূদ্ধে। তেওঁ পাশ্চাত্যৰ আধুনিক আৰু অগ্ৰশীল দেশৰ দৃষ্টি আকৰ্ষণ কৰিবলৈ সক্ষম হৈছিল, তেওঁৰ নাৰী সবলীকৰণৰ প্ৰচেষ্টা আৰু ইছলামিক শক্তিৰ বিৰূদ্ধে যুঁজ দিয়াৰ বাবে।

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:ৰাজনীতিবিদ
শ্ৰেণী:মৃত ব্যক্তি
আৰ্তভাগ (ঋষি)

আৰ্তভাগ (সংস্কৃত: आर्तभाग) আছিল এজন ভাৰতীয় দাৰ্শনিক, যিয়ে মিথিলাৰ ৰজা জনকৰ দৰবাৰত তেওঁ আয়োজন কৰা বহুদক্ষিণা যজ্ঞত অংশগ্ৰহণ কৰিছিল। তেওঁ জৰৎকাৰু বংশৰ বৈদিক ঋষি আছিল।

আৰ্তভাগ ঋতভাগৰ পুত্ৰ। ব্ৰাহ্মণ আৰ্তভাগ আৰু যাজ্ঞবল্ক্যৰ সংলাপক যাজ্ঞবল্ক্য - আৰ্তভাগ সংবাদ বা যাজ্ঞবল্ক্য - আৰ্তভাগ শাস্ত্ৰৰ্থ বুলি জনা যায়। এই সংলাপ বৃহদাৰণ্যক উপনিষদত লিপিবদ্ধ কৰা হৈছে।

যেতিয়া প্ৰথম প্ৰতিদ্বন্দ্বী অশ্বলে যাজ্ঞবল্ক্য ঋষিক বৈদিক দৰ্শনৰ বিষয়সমূহৰ ওপৰত কিছু প্ৰশ্ন সুধিলে আৰু সকলো প্ৰশ্নৰ উত্তৰ যাজ্ঞবল্ক্য ঋষিৰ পৰা পালে, তেতিয়া তেওঁ মনে মনে থাকি মৌন হৈ পৰিল। ইয়াৰ পিছত আৰ্তভাগেই যাজ্ঞবল্ক্য ঋষিৰ সৈতে শাস্ত্ৰৰ্থ আৰম্ভ কৰিছিল। আৰ্তভাগেও বৈদিক দৰ্শনৰ সৈতে জড়িত যাজ্ঞবলক্য ঋষিৰ লগত বহু প্ৰশ্ন কৰিছিল যদিও তেওঁক পৰাস্ত কৰিবলৈ সক্ষম হোৱা নাছিল। আৰ্তভাগে সোধা সকলো প্ৰশ্নৰ উত্তৰ যাজ্ঞবল্ক্য ঋষিয়ে দিছিল।

যাজ্ঞবল্ক্য - আৰ্তভাগ শাস্ত্ৰৰ্থ

আৰ্তভাগ - যাজ্ঞবল্ক্য শাস্ত্ৰৰ মূল বিষয় আছিল গ্ৰহ আৰু অতিগ্ৰহ। শাস্ত্ৰৰ্থত আৰ্তভাগে প্ৰথমে যজ্ঞবল্ক্য ঋষিৰ লগত গ্ৰহ আৰু অতিগ্ৰহৰ সংখ্যা সুধিছিল। তেতিয়া যাজ্ঞবল্ক্যই উত্তৰ দিলে যে আঠটা গ্ৰহ আৰু আঠটা অতিগ্ৰহ। শাস্ত্ৰৰ্থত প্ৰতিটো গ্ৰহ আৰু ইয়াৰ অতিগ্ৰহৰ বিষয়ে যেতিয়া আৰ্তভাগে সুধিছিল, তেওঁ আৰু অধিক উল্লেখ আৰু ব্যাখ্যা কৰিছিল। তেওঁ উল্লেখ কৰা প্ৰথম গ্ৰহটো আছিল প্ৰাণ, অৰ্থাৎ নাক, যিটো আপানৰ অতিগ্ৰহৰ দ্বাৰা নিয়ন্ত্ৰিত, অৰ্থাৎ গোন্ধ। আপনা শব্দৰ অৰ্থ হৈছে আমি উশাহ লোৱা বায়ু। দ্বিতীয় গ্ৰহ হৈছে বাগৱৈ, অৰ্থাৎ বাক্য অংগ, যিটো "নাম"ৰ অতিগ্ৰহৰ দ্বাৰা নিয়ন্ত্ৰিত, অৰ্থাৎ উচ্চাৰণ। তৃতীয় গ্ৰহ হৈছে জিহ্ৱা অৰ্থাৎ জিভা, যিটো ৰুচিৰ অতিগ্ৰহৰ দ্বাৰা নিয়ন্ত্ৰিত। চতুৰ্থ গ্ৰহ চক্ষু অৰ্থাৎ চকু, যিটো ৰঙৰ অতিগ্ৰহৰ দ্বাৰা নিয়ন্ত্ৰিত। পঞ্চম গ্ৰহ হৈছে শ্ৰোত্ৰং অৰ্থাৎ শব্দৰ অতিগ্ৰহৰ দ্বাৰা নিয়ন্ত্ৰিত কাণ। ষষ্ঠ গ্ৰহ হৈছে মনো, অৰ্থাৎ মন, যিটো কামনাৰ অতিগ্ৰহৰ দ্বাৰা নিয়ন্ত্ৰিত। একেদৰে সপ্তম গ্ৰহ হস্তৌ অৰ্থাৎ কামৰ অতিগ্ৰহৰ দ্বাৰা নিয়ন্ত্ৰিত হাত। আৰু শেষ আৰু অষ্টম গ্ৰহ হৈছে ট্ৱাগৱাই, অৰ্থাৎ ছাল, যি স্পৰ্শৰ অতিগ্ৰহৰ দ্বাৰা নিয়ন্ত্ৰিত হয়।

ইয়াৰ পিছত আৰ্তভাগে তেওঁৰ পৰৱৰ্তী প্ৰশ্নত মৃত্যুৰ মৃত্যুৰ বিষয়ে সোধা-পোছা কৰে।

তথ্যসূত্ৰ

শ্ৰেণী:দাৰ্শনিক
শ্ৰেণী:ভাৰতীয় দাৰ্শনিক
শ্ৰেণী:ঋষি
ফুটুকী টুনি

ফুটুকী টুনি, (, বৈজ্ঞানিক নাম-Lonchura punctulata) এটা ঘনচিৰিকাৰ আকাৰৰ চৰাইৰ প্ৰজাতি। ই এছিয়াৰ স্থানীয় চৰাই। ইয়াৰ বুকু আৰু পেট অংশত থকা ফুটুকীয়া ৰঙৰ বাবেই ইয়াক ফুটুকী টুনি বুলি কোৱা হয়। এই প্ৰজাতিৰ এঘাৰটা উপ-প্ৰজাতি থকা বুলি জনা যায়।

টেক্স'নমি

ফুটুকী টুনিৰ প্ৰথম বৰ্ণনা ১৭৫৮ চনত প্ৰকাশিত কেৰ'লাছ লিনিয়াছ (Carl Linnaeus)ৰ 'চিষ্টেমা নেচুৰী(Systema Naturae)' নামৰ গ্ৰন্থখনত পোৱা যায়। এই গ্ৰন্থখনিত ফুটুকী টুনিৰ বৈজ্ঞানিক নাম-Loxia punctulata বুলি উল্লেখ কৰা হৈছিল।

বৰ্ত্তমানলৈকে ফুটুকী টুনিৰ মুঠ এঘাৰ (১১)টা উপ-প্ৰজাতি চিনাক্ত কৰা হৈছে-

L. p. punctulata (Carl Linnaeus|Linnaeus, 1758) – উত্তৰ পাকিস্তান ভাৰত, নেপাল তথা শ্ৰীলংকা। * L. p. subundulata (Henry Haversham Godwin-Austen, 1874) – ভূটান, বাংলাদেশ, উত্তৰ-পূব ভাৰত তথা পশ্চিম ম্যানমাৰ
L. p. yunnanensis (Parkes, 1958) – দক্ষিণ চীন আৰু উত্তৰ ম্যানমাৰ
L. p. topela (Robert Swinhoe, 1863) – দক্ষিণ ম্যানমাৰ, থাইলেণ্ড, দক্ষিণ চীন, টাইৱান, কম্বোডিয়া আৰু ভিয়েটনাম।
L. p. cabanisi (Richard Bowdler Sharpe, 1890) – ফিলিপাইনছ, উত্তৰ বৰ্ণিঅ'
L. p. fretensis (Cecil Boden Kloss, 1931) – চিংগাপুৰ, সুমাত্ৰা
L. p. nisoria (Coenraad Jacob Temminck, 1830) –দক্ষিণ বৰ্ণিঅ', জাভা
L. p. particeps (Joseph Harvey Riley, 1920) – Sulawesi
L. p. baweana (Andries Hoogerwerf, 1963) – Bawean দ্বীপপূঞ্জ, উত্তৰ জাভা
L. p. sumbae (Ernst Mayr, 1944 ) – Sundas.
L. p. blasii (Erwin Stresemann, 1912) – Sundas

বিৱৰণ

ফুটুকী টুনিৰ দেহৰ দৈৰ্ঘ্য সাধাৰণতে ১১-১২ ছে:মি: আৰু ওজন ১২-১৬ গ্ৰাম হয়। পূৰ্ণবয়স্ক ফুটুকী টুনিৰ ঠোঁটটো চুটি আৰু জোঙা হয়। ইয়াৰ দেহৰ ওপৰৰ অংশ মটিয়া আৰু মূৰটো গাঢ় মটীয়া হোৱা দেখা যায়। ইয়াৰ বুকু অংশত ডাঠ আঁচেৰে ফুটুকীয়া হয়। মতা-মাইকী উভয়ে দেখাত প্ৰায় একে। অৱশ্যে মতা ফুটুকী টুনিৰ ডিঙি আৰু বুকু অংশৰ আঁচবোৰ মাইকীজনীতকৈ বেছি ডাঠ ৰঙৰ হয়।

পোৱালি ফুটুকী টুনিৰ দেহৰ ওপৰৰ অংশ পাতল মটিয়া ৰঙৰ হয়। ইহঁতৰ মূৰ অংশ পূৰ্ণবয়স্ক চৰাইৰ দৰে গাঢ় ৰঙৰ হয়।) has established in parts of eastern Australia such as Queensland]]
ফুটুকী টুনি বহু ধৰণৰ বাসস্থানতে পোৱা যায় যদিও ইয়াক প্ৰধানকৈ জলাশয়ৰ দাঁতিকাষৰীয়া তথা ঘাঁহনি অঞ্চলত অধিক দেখা পোৱা যায়। ভাৰতবৰ্ষত ইয়াক ঘাইকৈ খেতি-পথাৰত ধান খোৱাৰ বাবে অপবাদ দিয়া হয়। এই চৰাইবিধ সমতল ভূমিত অধিক দেখা যায় যদিও হিমালয়ৰ পাদদেশতো ই সমানেই বিস্তৃত। এনে অঞ্চলসমূহৰ সাগৰ পৃষ্ঠৰ পৰা উচ্চতা প্ৰায় ২,৫০০ মিটাৰ পৰ্যন্ত হ'ব পাৰে।

আচৰণ

ফুটুকি টুনিয়ে শতাধিক চৰাইৰ বৃহৎ জাকত বাস কৰে। ইয়াৰ মাতটো চুটি হুইছেলৰ দৰে,কিটি-কিটি-কিটি যেন শুনা যায়। অৱশ্যে ইহঁতে বিপদৰ সংকেত (alarm) দিবৰ সময়ত কিচিৰ মিচিৰ কৈ তীক্ষ্ণ মাত এটা উলিয়ায়।

খাদ্য

ফুটুকি টুনিয়ে সাধাৰণতে গুটি খায়। অৱশ্যে গুটিৰ উপৰিও ই সৰু বেৰীজাতীয় ফল যেনে Lantana আদিও খোৱা দেখা যায়।

প্ৰজনন

ফুটুকি টুনিয়ে গ্ৰীষ্মকালত প্ৰজনন কৰে। ইয়াৰ প্ৰজননকাল বাৰিষাকালত অৰ্থাৎ জুনৰ পৰা আগষ্টৰ ভিতৰত আৰম্ভ হয়। অৱশ্যে ঠাইভেদে ইয়াৰ পৰিৱৰ্ত্তন হোৱাও দেখা যায়। ইয়াৰ বাহটো ঘাঁ-পাতেৰে বনোৱা আৰু ঘূৰণীয়া আকাৰৰ হয়। ইহঁতে সাধাৰণতে গছ বা ঘৰৰ মুধচৰ সুৰুঙাত বাঁহ সাজে।

ফুটুকি টুনিয়ে সাধাৰণতে ৪-৬ টাকৈ কণী পাৰে। বাহ সজা আৰু উমনি দিয়া আদি কামত মতা-মাইকী দুয়ো অংশ লয়। কণী পৰাৰ ১০-১৬ দিনৰ উমনিৰ পিছত পোৱালি জগে। তিনি সপ্তাহমানৰ ভিতৰত পোৱালিৰ পাখি গজে। ইহঁতে জন্মৰ সাতমাহৰ পিছতে পূৰ্ণবয়স্ক অৱস্থা পায়।

তথ্য সংগ্ৰহ

বাহ্যিক সংযোগ

Pictures, videos and sounds

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
খেৰসূতী

খেৰসূতী বা খেৰশুতী আই শ্ৰীমন্ত শংকৰদেৱৰ আইতাক আছিল। শংকৰদেৱৰ মাতৃ কম বয়সতে ঢুকোৱাত তেওঁক ডাঙৰ-দীঘল কৰাত খেৰশুতীৰ যথেষ্ট অৱদান আছিল৷

সংক্ষিপ্ত জীৱনী

খেৰশুতীৰ পিতৃৰ নাম আছিল ৰাম চৌধাৰী অসমৰ বাৰভূঞা পৰিয়ালৰ “ৰাজধৰ’’ৰ পুত্ৰ আছিল সূৰ্যবৰ৷ নিঃসন্তান ৰাজধৰে সূৰ্যক আৰাধনা কৰি পুত্ৰলাভ কৰিছিল বাবে সেই পুত্ৰৰ নাম সূৰ্যবৰ ৰাখিছিল৷ যৌৱন কাল পোৱাত সূৰ্যবৰৰ খেৰশুতীৰ সৈতে বিয়া হয়৷ সূৰ্যবৰৰ সৈতে বিবাহ হোৱাৰ বহুদিন পাছলৈ খেৰশুতীৰো কোনো সন্তান নোহোৱাত অনেক দান-দক্ষিণা কৰাৰ অন্তত আহিন মাহৰ এদিন যোৱাত শুক্লা দশমীত শুক্ৰবাৰে কুসুম্বৰৰ জন্ম হয়৷ কুসুম্বৰ যৌৱনপ্ৰাপ্ত হোৱাত অনিৰুদ্ধ আৰু সৰ্বস্বতীৰ কন্যা সত্যসন্ধাৰ সৈতে বিবাহ হয়৷ বহুদিন সন্তান হীন হৈ থকা দেখি তেওঁ শান্তি অনুষ্যতি নামে আন এগৰাকী কন্যাও বিয়া কৰাইছিল যদিও শিৱক আৰাধনা কৰাৰ পাছত সত্যসন্ধা গৰ্ভৱতী হয় আৰু কাতি মাহৰ সংক্ৰান্তি, বৃহস্পতিবাৰে, পূৰ্ণিমা তিথিত শ্ৰৱণা নক্ষত্ৰত (১৩৭১ শকত) শংকৰদেৰ জন্ম হয়৷ শংকৰদেৱৰ জন্মৰ কিছুকাল পিছতে পিতৃ কুসুম্বৰৰ মৃত্যু হয় আৰু মাক সত্যসন্ধা স্বামীৰ সৈতে সতী হয়৷ কোনো কোনোৰ মতে শংকৰদেৱৰ জন্মৰ পোন্ধৰ দিন পাছত প্ৰসূতা ৰোগত তেওঁৰ মৃত্যু হয়৷

শংকৰদেৱে বাৰ বছৰ বয়সলৈ পঢ়া-শুনা নকৰি উমলি ফুৰা বাবে খেৰশুতীয়ে এদিন কিছু খং আৰু বুজনি দি গুৰু মহেন্দ্ৰ কন্দলিৰ টোলত নাম লগাই দিছিল৷ তাৰপিছতো শংকৰদেৱৰ লৰালিকালৰ পথ-প্ৰদৰ্শকৰূপে খেৰশুতী আইৰ ভূমিকা আছিল৷ তেওঁ সূৰ্য ভূঞাৰ কন্যা সূৰ্যৱতীক শংকৰদেৱলৈ খোজা-বঢ়া কৰি বিয়া কৰাই দিছিল৷ সূৰ্যৱতীৰ মৃত্যুৰ পাছত প্ৰথমবাৰ তীৰ্থ ভ্ৰমণলৈ গৈ উভতি অহালৈ আইতাক খেৰশুতী জীয়াই আছিল আৰু তীৰ্থভ্ৰমণৰ পৰা ৰাতি উভতি অহা শংকৰদেৱৰ মাত শুনি উজুতিত আঁঠুমূৰ ভাঙি “মোৰ বাপু’’ বুলি সাৱটি ধৰিছিলহি৷ তেওঁ শংকৰদেৱক পুনৰবিবাহ কৰোৱাৰ বাবে জোৰ দিছিল যদিও শংকৰদেৱে সেই কথা ৰখা নাছিল৷ ইয়াৰ কিছুবছৰ পাছতে আইতাক খেৰশুতীৰ মৃত্যু হয়৷ পিছত জয়ন্তা, মাধব আৰু পৰিয়ালৰ আন আন সদস্যৰ অনুৰোধত অনিচ্ছাস্বত্বেও বংশ ৰক্ষাৰ বাবে তেওঁৰ দুকুৰি চৌদ্ধ বছৰ বয়সত পুনৰ কালিন্দী আইক বিবাহ কৰায়৷

তথ্য সমল

শ্ৰেণী:সংক্ষিপ্ত জীৱনী
শ্ৰেণী:শংকৰদেৱ
শ্ৰেণী:মহাপুৰুষীয়া ধৰ্মৰ অনুগামী
কলকাতা ডাৰ্বি

কলকাতা ডাৰ্বি বুলিলে ভাৰতৰ দুটা আগশাৰীৰ তথা চিৰবৈৰী ফুটবল ক্লাব মোহন বাগান আৰু ইষ্ট বেংগলৰ মাজত হোৱা ফুটবল খেল সমূহক বুজোৱা হয়। বঙালী ভাষাত এই খেল সমূহক বড় মেটচ বোলা হয়। বৰ্তমান এটা বছৰত অতি কমেও এই দুটা ক্লাব ৪ বাৰ ফুটবল খেলপথাৰত মুখামুখি হয়। ইয়াৰে দুবাৰ ৰাজ্যিক লীগ সমূহত আৰু দুবাৰ ৰাষ্ট্ৰীয় ফুটবল লীগ সমূহত। তদুপৰি এই দুয়োটা ক্লাবে অন্য বিভিন্ন প্ৰতিযোগিতা, যেনে ৰ'ভাৰ্ছ কাপ, ফেডাৰেচন কাপ, আই. এফ. এ'. শ্বিল্ড আদিত মুখামুখি হয়। এই দুয়োটা ক্লাবৰ বৈৰী মনোভাৱ যোৱা ৮৬ বছৰ ধৰি চলি আহিছে। ফিফাই তৈয়াৰ কৰি উলিওৱা পৃথিৱীৰ অন্যতম ফুটবল ডাৰ্বি খেল বিলাকৰ তালিকাতো কলকাতা ডাৰ্বিয়ে ঠাই পাইছে।

এই দুয়োটা ফুটবল ক্লাবৰে বৃহৎ সংখ্যক সমৰ্থক আছে। দুয়োটা ক্লাবে দুটা পৃথক বঙালী সামাজিক শ্ৰেণীক প্ৰতিনিধিত্ব কৰে। মোহন বাগানক সমৰ্থন কৰে বংগ দেশৰ পশ্চিমাঞ্চলৰ বঙালীসকলে। ইয়াৰ বিপৰীতে ইষ্ট বেংগলৰ সমৰ্থকসকল হৈছে ঘাইকৈ পূব বংগদেশৰ (এতিয়াৰ বাংলাদেশকো সামৰি)।

তথ্য সংগ্ৰহ

শ্ৰেণী:ভাৰতত ক্ৰীড়া
শ্ৰেণী:ফুটবল
ৰবাৰ্ট টি কিয়োচাকি

ৰবাৰ্ট টি কিয়োচাকি হৈছে এজন আমেৰিকান ব্যৱসায়ী আৰু লেখক।

তেওঁ শিশু আৰু প্ৰাপ্তবয়স্কলোকসকলৰ বাবে ব্যৱসায় আৰু আৰ্থিক ধাৰণাৰ সম্পৰ্কে শিক্ষিত কৰাৰ অৰ্থে সৃষ্টি কৰা চফ্টৱেৰ গেম আৰু কেচফ্ল বৰ্ডৰ (Cashflow board) স্ৰষ্টা।

জন্ম পৰিচয়

ৰবাৰ্ট টি কিয়োচাকিৰ জন্ম হয় ১৯৪৭ চনত হিল’, হাৱাই, আমেৰিকা যুক্তৰাষ্ট্ৰত। তেওঁৰ দেউতাক আছিল ৰাল্ফ এইচ কিয়োচাকি (Ralph H Kiyosaki) আৰু মাক আছিল মাৰজ’ৰী অ’ কিয়োচাকি (Marjorie O. Kiyosaki)। ৰাল্ফ এইচ কিয়োচাকিৰ সন্তানসমূহ হ’ল ক্ৰমে- ইমী, বেথ,জন আৰু ৰবাৰ্ট টি কিয়োচাকি। তেওঁৰ ৩০ মিলিয়নতকৈ বেছি বিক্ৰী হোৱা (৯০খন দেশত) গ্ৰন্থ “Rich dad poor dad”খন ১৯৯৭ চনত প্ৰকাশ পায়।

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:আমেৰিকান লেখক‎
শ্ৰেণী:ব্যৱসায়ী
ৰফিকুল হুছেইন

ৰফিকুল হুছেইন অসমৰ এগৰাকী কবি আৰু নাট্যকাৰ। তেওঁ ‘শৰবিদ্ধ আকাশ’ (১৯৮৪), ‘বিষাদ বসন্ত’ (২০০৯), ‘চাকিৰ চাংঘৰ’(২০১৮) শীৰ্ষক কবিতা পুথিৰ লগতে ‘উজান’ (১৯৮৫), ‘জলাশয় (১৯৮৬), ‘দৈৱকী’ (১৯৮৭), ‘ধোঁৱা’ (১৯৯২), ‘জলপ্ৰপাত’(২০০০), ‘সপোনৰ বৃন্দাবন’ (২০০২), ‘অৰণ্যত উৰ্মিলা’(২০০৪), আৰু ‘ৰাতিৰ আকাশ’ (২০০৭) শীৰ্ষক পূৰ্ণাংগ নাটকৰ উপৰিও আঠখন একাংক নাট্য ৰচনা কৰিছে।

উদ্ধৃতি

সৃষ্টিশীল শিল্পকলাত মৌলিকতা বুলি কোনো বস্তু নাই৷ আমি যি সৃষ্টি কৰি আছোঁ, সি আমি বাস কৰি থকা পৃথিৱীখনৰ বহুস্তৰীয় ৰূপৰ অনুবাদহে মাত্ৰ৷ আৰু সেই অনুবাদকে আমি গভীৰ সূক্ষ্মতাৰে অনুসৃষ্টিৰে সজালেই সি হৈ পৰে শিল্প৷
নাটক যেতিয়া বাণিজ্যিক শিল্প হৈ পৰে, তেতিয়া এই ধৰণৰ পণ্য উপাদানবোৰ অনিবাৰ্যভাৱেই অতি স্থূল ৰূপত সেই নাটকবোৰত আহি পৰেই৷ ই এক নাট্য সন্ত্ৰাস৷
মাতৃগৰ্ভৰ পৰাই মই কবি হৈ উপজিছোঁ বোধহয়৷ নহ’লেনো মোৰ শৈশৱ-কৈশোৰ কালত মই প্ৰচণ্ড ধ্বংসকাৰী হওঁনে?

উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
ৰম্ভা (অভিনেত্ৰী)

য়েদী বিজয়লক্ষ্মী (জন্ম: ৫ জুন ১৯৭৬), পেচাগতভাৱে ৰম্ভা (ইংৰাজী: Rambha) নামেৰে পৰিচিত এগৰাকী প্ৰাক্তন ভাৰতীয় অভিনেত্ৰী। তেওঁ ১৯৯০ৰ দশক আৰু ২০০০ৰ দশকৰ আৰম্ভণিত ভাৰতীয় চলচ্চিত্ৰ জগতৰ অন্যতম প্ৰধান অভিনেত্ৰী আছিল। প্ৰায় দুটা দশক জুৰি বিস্তৃত অভিনয় জীৱনত ৰম্ভাই আঠটা ভাষাৰ ১০০তকৈও অধিক ছবিত অভিনয় কৰিছিল। মূলতঃ তেলুগু আৰু তামিল ভাষাৰ উপৰি তেওঁ হিন্দী, মালয়ালম আৰু কন্নড় ছবিৰ লগতে কেইখনমান বাংলা, ভোজপুৰী আৰু ইংৰাজী ছবিত অভিনয় কৰিছে। তেওঁৰ জন্মৰ নাম আছিল য়েদী বিজয়লক্ষ্মী। তেওঁ বিজয়ৱাদাৰ এটকিনছন চিনিয়ৰ চেকেণ্ডাৰী স্কুলত স্কুলীয়া শিক্ষা লাভ কৰিছিল। সপ্তম শ্ৰেণীত পঢ়ি থকাৰ সময়তে তেওঁ স্কুলৰ বাৰ্ষিক দিৱসৰ প্ৰতিযোগিতাত আম্মাভাৰু (মাতৃ দেৱী) হিচাপে অভিনয় কৰিছিল। সেই অনুষ্ঠানত পৰিচালক হৰিহৰণ উপস্থিত আছিল আৰু তেওঁৰ সৈতে যোগাযোগ ৰাখি পাছলৈ মালয়ালম ছবি সৰগমত তেওঁক মুখ্য অভিনেত্ৰী হিচাপে চিনাকি কৰি দিছিল। ছবিখনে সফলতা লাভ কৰাৰ লগে লগে ভাৰতৰ বিভিন্ন চলচ্চিত্ৰ উদ্যোগৰ পৰা তেওঁলৈ বহুতো অফাৰ আহিবলৈ ধৰে। ১৯৯০ৰ দশকৰ শেষৰ ফালে নিজৰ কেৰিয়াৰৰ শীৰ্ষত থকাৰ সময়ত ৰম্ভাই অধিক চলচ্চিত্ৰৰ অফাৰ লাভ কৰাৰ উদ্দেশ্যে ইচ্ছাকৃতভাৱে গ্লেমাৰাছ চৰিত্ৰ নিৰ্বাচন কৰি গৈছিল। চিৰঞ্জীৱী অভিনীত হিটলাৰ (১৯৯৭)ৰ দৰে সফল ছবিসমূহত ৰম্ভাই এনে কিছুমান চৰিত্ৰত অভিনয় কৰিছিল যিবোৰ কাহিনীৰ বাবে বিশেষ গুৰুত্বপূৰ্ণ নাছিল আৰু কেৱল নায়কৰ প্ৰেমিকা হিচাপেই চিত্ৰিত কৰা হৈছিল।

বিবাহৰ পিছত তেওঁ অনুভৱ কৰিছিল যে চলচ্চিত্ৰত তেওঁৰ জনপ্ৰিয়তা হ্ৰাস পাইছে আৰু আগৰ দৰে গুৰুত্বপূৰ্ণ চৰিত্ৰ লাভ কৰা নাই, যাৰ বাবে তেওঁ অভিনয় জগত ত্যাগ কৰে। পৰৱৰ্তী সময়ত তেওঁ অতি জনপ্ৰিয় তামিল টেলিভিছন শ্ব’ মানাদা ময়িলাদা আৰু তেলেগু নৃত্য অনুষ্ঠান ধী-ত বিচাৰক হিচাপে অংশ লয়।

ব্যক্তিগত জীৱন

ৰম্ভাই ২০১০ চনৰ ৮ এপ্ৰিলত তিৰুমালাৰ কৰ্ণাটক কল্যাণ মণ্ডপমত কানাডা নিবাসী শ্ৰীলংকান তামিল ব্যৱসায়ী ইন্দ্ৰকুমাৰ পদ্মনাথনৰ সৈতে বিবাহপাশত আৱদ্ধ হয়। তেওঁলোক টৰন্টোত স্থায়ীভাৱে বসবাস কৰিবলৈ লয়। তেওঁলোকৰ দুগৰাকী কন্যা আৰু এজন পুত্ৰ সন্তান আছে।

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
ইউনিচ ডি চুজা

ইউনিচ ডি চুজা (ইংৰাজী: Eunice de Souza; ১ আগষ্ট ১৯৪০ – ২৯ জুলাই ২০১৭) এগৰাকী ভাৰতীয় ইংৰাজী ভাষাৰ কবি, সাহিত্য সমালোচক আৰু ঔপন্যাসিক আছিল। তেওঁৰ উল্লেখযোগ্য কাব্যগ্ৰন্থসমূহৰ ভিতৰত আছে ৱমেন ইন ডাচ পেইণ্টিং (১৯৮৮), ৱেইজ অৱ বিলংগিং (১৯৯০), নাইন ইণ্ডিয়ান ৱমেন পয়েটছ (১৯৯৭), দিজ মাই ৱৰ্ডছ (২০১২), আৰু লাৰ্ণ ফ্ৰম দ্য আলমণ্ড লিফ (২০১৬)। তেওঁ দুখন উপন্যাস— ডেঞ্জাৰলক (২০০১) আৰু দেৱ এণ্ড চিমৰাণ (২০০৩) প্ৰকাশ কৰিছিল। ইয়াৰ উপৰি তেওঁ কবিতা, লোককথা আৰু সাহিত্য সমালোচনাৰ কেইবাখনো সংকলনৰ সম্পাদনা কৰিছিল।

প্ৰাৰম্ভিক জীৱন আৰু শিক্ষা

ইউনিচ ডি চুজা পুনাৰ এটা গোৱান কেথলিক পৰিয়ালত জন্মগ্ৰহণ কৰিছিল আৰু তাতেই ডাঙৰ-দীঘল হৈছিল। তেওঁ উইচকনচিনৰ মাৰ্কেট বিশ্ববিদ্যালয়ৰপৰা ইংৰাজী সাহিত্যত স্নাতকোত্তৰ ডিগ্ৰী আৰু মুম্বাই বিশ্ববিদ্যালয়ৰপৰা পিএইচডি ডিগ্ৰী লাভ কৰিছিল।

তেওঁ মুম্বাইৰ চেইণ্ট জেভিয়াৰ কলেজত ইংৰাজী অধ্যাপনা কৰিছিল আৰু অৱসৰ গ্ৰহণলৈকে বিভাগীয় মুৰব্বী আছিল। কলেজখনত আয়োজিত বিখ্যাত সাহিত্য মহোৎসৱ 'ইথাকা'ৰ সৈতেও তেওঁ জড়িত আছিল। তেওঁ অভিনেত্ৰী আৰু পৰিচালক হিচাপে নাট্যজগতৰ সৈতেও জড়িত আছিল। ২০০১ চনত তেওঁৰ প্ৰথম উপন্যাস ডেঞ্জাৰলক প্ৰকাশ পোৱাৰ লগে লগে তেওঁৰ ঔপন্যাসিক জীৱনৰ আৰম্ভণি হয়। তেওঁ চাৰিখন শিশু গ্ৰন্থও লিখিছিল।

কবিতা আৰু কল্পকাহিনীৰ উপৰি ডি চুজা বহুতো সংকলন সম্পাদনা কৰিছিল আৰু মুম্বাই মিৰৰ কাকতত এখন সাপ্তাহিক স্তম্ভ লিখিছিল। তেওঁৰ কবিতা আমেৰিকা যুক্তৰাষ্ট্ৰৰপৰা প্ৰকাশিত এনথ’লজী অৱ কনটেম্পৰাৰী ইণ্ডিয়ান পয়েট্ৰিতো অন্তৰ্ভুক্ত কৰা হৈছে।

২০১৭ চনৰ ২৯ জুলাইত ৭৬ বছৰ বয়সত তেওঁৰ মৃত্যু হয়।

কৰ্মৰাজি

কবিতা
ফিক্স (১৯৭৯)
ৱমেন ইন ডাচ পেইণ্টিং (১৯৮৮)
ৱেইজ অৱ বিলংগিং (১৯৯০)
চিলেক্টেড এণ্ড নিউ পয়েমছ (১৯৯৪)
এ নেকলেচ অৱ স্কালছ (২০০৯)
লাৰ্ণ ফ্ৰম দ্য আলমণ্ড লিফ (২০১৬)

উপন্যাস
ডেঞ্জাৰলক (২০০১)
দেৱ এণ্ড চিমৰাণ: এ নোভেল (২০০৩)

সাক্ষাৎকাৰ
কনভাৰচেচনছ উইথ ইণ্ডিয়ান পয়েটছ (২০০১)

সম্পাদিত গ্ৰন্থ
নাইন ইণ্ডিয়ান ৱমেন পয়েটছ: এন এনথ'লজী (২০০১)
১০১ ফ'কটেইলছ ফ্ৰম ইণ্ডিয়া (২০০৪)
পৰ্দা: এন এনথ'লজী (২০০৪)
ৱমেনছ ভইচেছ: চিলেকচনছ ফ্ৰম নাইনটিনথ এণ্ড আৰ্লি টুৱেণ্টিথ চেঞ্চুৰী ইণ্ডিয়ান ৰাইটিং ইন ইংলিছ (২০০৪)
আৰ্লি ইণ্ডিয়ান পয়েট্ৰি ইন ইংলিছ: এন এনথ'লজী ১৮২৯-১৯৪৭ (২০০৫)
দ্য সত্যনাথন ফেমিলী এলবাম (২০০৫)
দিজ মাই ৱৰ্ডছ: দ্য পেংগুইন বুক অৱ ইণ্ডিয়ান পয়েট্ৰি (২০১২)

তথ্যসূত্ৰ

বাহ্যিক সংযোগ

মুম্বাই মিৰৰত সাপ্তাহিক স্তম্ভ
কবিতা (ইংৰাজী ভাষাত)

শ্ৰেণী:ভাৰতীয় সাহিত্যিক
শ্ৰেণী:ভাৰতীয় মহিলা কবি
শ্ৰেণী:লেখিকা
পদ্মিনী দেবী

পদ্মিনী দেবী ( জন্ম: ২১ ছেপ্তেম্বৰ ১৯৪৩), যি গৰাকীক জন্মৰ সময়ত ছিৰমুৰৰ ৰাজকুমাৰী পদ্মিনী দেবী হিচাপে জনা গৈছিল, তেওঁ বৰ্তমান জয়পুৰৰ উপাধিসূচক ৰাজমাতা।

প্ৰাৰম্ভিক জীৱন

জাতিগতভাৱে ছিৰমুৰৰ ৰাজ পৰিয়ালত জন্মগ্ৰহণ কৰা তেওঁৰ পিতৃ বৰ্তমান হিমাচল প্ৰদেশত থকা ছিৰমুৰৰ মহাৰাজা ৰাজেন্দ্ৰ প্ৰকাশ ১৯৩৩–১৯৬৪ চনলৈকে ছিৰমুৰৰ শাসক আছিল। তেওঁৰ মাতৃ আছিল পালিতানাৰ মহাৰাজা ঠাকোৰ বাহাদুৰসিংহজী মানসিংহজীৰ কন্যা ইন্দিৰা দেৱী।

তেওঁ অধ্যক্ষ হিচাপে মহাৰাজা ছাৱাই মান সিং দ্বিতীয় সংগ্ৰহালয়ৰ মুৰব্বী। ৰাজস্থানৰ জয়পুৰৰ জনসাধাৰণৰ সামাজিক কাৰ্যকলাপ আৰু কল্যাণৰ প্ৰতি তেওঁ তীব্ৰ আগ্ৰহ প্ৰকাশ কৰে। দিয়া কুমাৰী বিদ্যাধৰ নগৰ সংসদীয় আসনৰ পৰা ভাৰতীয় সংসদৰ সদস্য আৰু তেওঁ ভাৰতীয় জনতা পাৰ্টিৰ সদস্য। সম্প্ৰতি ৰাজস্থানৰ ষষ্ঠ উপ-মুখ্যমন্ত্ৰী।

নাতি-নাতিনী

পদ্মিনী দেবী আৰু ভৱানী সিংৰ একমাত্ৰ সন্তান ৰাজকুমাৰী দিয়া কুমাৰীয়ে সাধাৰণ পৰিয়ালৰ ব্যক্তি মহাৰাজা নৰেন্দ্ৰ সিঙৰ লগত বিবাহপাশত আবদ্ধ হয় আৰু তেওঁলোকৰ তিনিজন সন্তান জন্ম হয়। এই সন্তান তিনিজন যথাক্ৰমে; জয়পুৰৰ মহাৰাজা পদ্মনাভ সিং, তেওঁ বৰ্তমান জয়পুৰৰ উপাধি ৰজা আৰু এজন প্ৰতিষ্ঠিত প'লো খেলুৱৈ, দ্বিতীয় গৰাকী হ’ল জয়পুৰৰ ৰাজকুমাৰী গৌৰৱী কুমাৰী, যি এগৰাকী নাৰীবাদী লগতে পিডিকেএফৰ সাধাৰণ সম্পাদক আৰু তৃতীয় জন হ’ল মহাৰাজা লক্ষ্যৰাজ প্ৰকাশ সিং, তেওঁ ছিৰমুৰৰ উপাধি ৰজা। সেই ছিৰমুৰ য'ৰ পৰা ৰাজমাতা পদ্মিনী দেৱীৰ জন্ম হৈছিল । ৰাজমাতা পদ্মিনী দেৱী এই তিনিতা সন্তানৰ ল’ৰা-ছোৱালীবোৰৰ আইতা হৈ পৰিল।

তথ্যসূত্ৰ
গে'-বন্ধুত্বসুলভ

গে'-বন্ধুত্বসুলভ বা এলজিবিটিকিউ-বন্ধুত্বসুলভ ঠাই, নীতি, মানুহ বা প্ৰতিষ্ঠানসমূহ সমকামী বা এলজিবিটিকিউ লোকৰ বাবে মুকলি আৰু আদৰণীয়। তেওঁলোকে সাধাৰণতে এলজিবিটিকিউ সম্প্ৰদায়ৰ প্ৰতি সহায়ক, সন্মানজনক আৰু বিচাৰহীন পৰিৱেশ সৃষ্টি কৰাৰ লক্ষ্য ৰাখে। "গে-ফ্ৰেণ্ডলী" শব্দটোৰ উৎপত্তি ২০ শতিকাৰ শেষৰ ফালে উত্তৰ আমেৰিকাত হৈছিল, ই সমকামী অধিকাৰৰ ক্ৰমান্বয়ে ৰূপায়ণৰ উপজাত হিচাপে, সমাজত এলজিবিটিকিউ লোকসকলক অধিক গ্ৰহণযোগ্যতা, আৰু ব্যৱসায়ৰ বাবে এলজিবিটিকিউ লোকসকলক এক সুকীয়া গ্ৰাহক গোট হিচাপে স্বীকৃতি দিয়ে।

ব্যৱসায়িক প্ৰতিষ্ঠান

বহু ব্যৱসায়ীয়ে এতিয়া সমকামী-বন্ধুত্বসুলভ বুলি পৰিচয় দিয়ে, যাৰ ফলত অধিক বৈচিত্ৰ্যপূৰ্ণ কৰ্মচাৰী আৰু গ্ৰাহকৰ ভিত্তিৰ সুবিধা হয়। মানৱ অধিকাৰ অভিযানে সমকামী, আৰু অন্যান্য প্ৰান্তীয় সংখ্যালঘুৰ বাবে সমতা অৰ্জন কৰাৰ বাবে কাম কৰে, আৰু এলজিবিটি লোকসকলৰ সৈতে জড়িত বিষয়সমূহৰ সৈতে জড়িত কোম্পানীসমূহৰ তালিকা প্ৰকাশ কৰে। সমকামী-বন্ধুত্বসুলভ কৰ্ম পৰিৱেশৰ বাবে বিখ্যাত কোম্পানীসমূহৰ ভিতৰত আছে ডেল আৰু কোকা-কোলা । আৰ ফেমিলি ভেকেচনছ, মানস্প্ৰে, ফক্সৱেগেন, গিঞ্চ গঞ্চ, আৰু আন বহুতো কোম্পানীয়ে সমকামী গ্ৰাহকৰ বাবে নিৰ্দিষ্ট সামগ্ৰী আৰু সেৱা আগবঢ়ায়। আন কিছুমানে, যেনে এল অ’ টি পোলিছ এয়াৰলাইন্সে ৰামধেনুৰ পতাকা লৈ প্ৰধান সমকামী গন্তব্যস্থানলৈ ভ্ৰমণৰ সুবিধা প্ৰদান কৰি সমকামী-বন্ধুত্বপূৰ্ণতাৰ বাৰ্তা প্ৰেৰণ কৰে। অধ্যয়নত দেখা গৈছে যে এলজিবিটি সম্প্ৰদায়ৰ লোকসকলে কোনো বিশেষ সামগ্ৰী বা সেৱাৰ খৰচ বেছি হ'লেও সমকামী-বন্ধুত্বসুলভ ব্যৱসায়ৰ প্ৰতি আগ্ৰহ দেখুৱাইও ।

ধৰ্মীয় গোট

কিছুমান খ্ৰীষ্টান আৰু ইহুদী ধৰ্মীয় ধৰ্মগোষ্ঠী, লগতে খ্ৰীষ্টান গীৰ্জা আৰু ইহুদী ছিনাগগৰ এলজিবিটি-বন্ধুত্বপূৰ্ণ কাৰ্যসূচী আছে।

বিশ্ব

পিউ ৰিচাৰ্চ চেণ্টাৰে ২০১৯ চনত বিশ্বজুৰি এলজিবিটিকিউ লোকসকলৰ গ্ৰহণযোগ্যতাৰ মাত্ৰা জুখিবলৈ এক সমীক্ষা চলাইছিল।
+দেশ অনুসৰি সমকামিতাক আদৰণি জনাব লাগে বুলি বিবেচনা কৰা লোকৰ হাৰ
ৰেংক
দেশ
হাৰ (%)
১

৯৪%
২

৯২%
৩

৮৯%
৪

৮৬%
৪

৮৬%
৪

৮৬%
৫

৮৫%
৬

৮১%
৭

৭৬%
৮

৭৫%

ইউচিএলএৰ উইলিয়ামছ ইনষ্টিটিউটৰ গৱেষকসকলে বিভিন্ন সমীক্ষাৰ তথ্য বিশ্লেষণ কৰি নিজাকৈ এলজিবিটিকিউ গ্ল’বেল এক্সেপটেন্স ইনডেক্স (জিএআই) প্ৰস্তুত কৰাৰ পিছত ২০২১ চনত এক প্ৰতিবেদন প্ৰকাশ কৰিছিল।
+আটাইতকৈ গে'-বন্ধুত্বসুলভ দেশ
ৰেংংক
দেশ
জিএআই
১

৯.৭৮
২

৯.৪৬
৩

৯.৩৮
৪

৯.১৮
৫

৯.০২
৬

৮.৭৭
৭

৮.৬৯
৮

৮.৪১
৯

৮.৩৪
১০

৮.২৩

স্পাৰ্টাকাছ আন্তঃৰাষ্ট্ৰীয় সমকামী গাইডত সমকামী-বন্ধুত্বপূৰ্ণ দেশসমূহৰ ৰেংকিং গে' ভ্ৰমণ সূচকাংক প্ৰকাশ কৰা হয়। বৈষম্য বিৰোধী আইন, বিবাহৰ সম অধিকাৰ, অংশীদাৰিত্ব আৰু সন্তান তুলি লোৱা আইন, আৰু এলজিবিটি বিপণনৰ বাবে দেশসমূহত পইণ্ট যোগ কৰা হয়। ইফালে এলজিবিটি বিৰোধী আইন, এইচ আই ভি ৰোগীৰ ভ্ৰমণৰ নিষেধাজ্ঞা, ধৰ্মীয় প্ৰভাৱ লগতে বিচাৰ, হত্যা, আৰু মৃত্যুদণ্ডৰ বাবে পইণ্ট বিয়োগ কৰা হয়

২০২৪ চনত স্পাৰ্টাকাছ গে ট্ৰেভেল সূচকাংকত পশ্চিম ইউৰোপৰ গৰিষ্ঠসংখ্যক দেশক শীৰ্ষ ১২টা স্থানত ডেনমাৰ্ক, জাৰ্মানী, আইচলেণ্ড, মাল্টা, নৰৱে, পৰ্তুগাল, স্পেইন, ছুইজাৰলেণ্ড, অষ্ট্ৰেলিয়া, কানাডা, নিউজিলেণ্ড আৰু উৰুগুৱেক স্থান দিয়া হৈছিল। একেবাৰেই তলৰ ৪ টা স্থানত আছিল আফগানিস্তান, চেচেনিয়া, ইৰাণ আৰু চৌদি আৰব ৷

লগতে চাওক

হমফবিয়া

তথ্যসূত্ৰ

বাহ্যিক সংযোগ

Human s Campaign, lobby group for LGBTQ s
শ্ৰেণী:এলজিবিটি আৰু সমাজ
অনন্ত কায়স্থ

অনন্ত কায়স্থ বা হৃদয়ানন্দ সপ্তদশ শতিকাৰ এগৰাকী অসমীয়া বৈষ্ণৱ কবি। সপ্তদশ শতিকাৰ ৰামায়ণ ৰচকসকলৰ ভিতৰত অনন্তদাস বা হৃদয়ানন্দ কায়স্থৰ 'শ্ৰীৰাম-কীৰ্তন' বিশেষভাবে উল্লেখযোগ্য। মায়ঙৰ কালশিৰা গোসাঁইৰ বংশাৱলীৰপৰা জনা যায় যে অনন্ত বা হৃদয়ানন্দৰ পিতৃৰ নাম যদুগিৰি।

আত্ম পৰিচয়

'শ্ৰীৰাম-কীৰ্তন'ত এওঁৰ পৰিচয় এইদৰে পোৱা যায়ঃ
যশ চন্দ্ৰ খাঁ যে ভূঞা আছিলা প্ৰখ্যাত বৰ

সদায়ে ধৰ্মত যাৰ চিত্ত।

তাহাৰ কনিষ্ঠ ভাই সুকবি যে গিৰি নামে

খ্যাতি তান পুত্ৰ যদু হয়।

শংকৰৰ ভ্ৰাতৃ পৌত্ৰী নামে বিষ্ণুপ্ৰিয়া শান্তী

বিহাইলন্ত যদু শুভানয়।

তান গৰ্ভে ভৈলো জাত নুহিকোহো আমি খ্যাত

পৰম মুৰুখ মূঢ়মতি।

সাহিত্যকৃতি

হৃদয়ানন্দ বা অনন্তই বৰপেটাৰ বাৰাদিৰপৰা উঠি আহি নগাঁও অঞ্চলৰ মায়ঙত সত্ৰ পাতি 'শ্ৰীৰামকীৰ্তন' আৰু 'প্ৰেমলতা' দুখন পুথি ৰচনা কৰে। শ্ৰীৰামকীৰ্তনৰ ৰচনাৰ শক ১৫৭৭ ইং ১৬৫৫ খ্ৰীষ্টাব্দ। এই গ্ৰন্থ কলাপচন্দ্ৰ দ্বিজৰ ৰামায়ণৰ সাৰস্বৰূপ 'ৰামায়ণ চন্দ্ৰিকা' নামৰ পুথিৰ সহায়ত ৰচনা কৰে। মহাপুৰুষ শঙ্কৰদেৱৰ কীৰ্তনৰ প্ৰভাব এই শ্ৰীৰাম-কীৰ্তনত যথেষ্ট দেখা যায়। পুথিৰ এঠাইত এইদৰে আছেঃজয় জয় শ্ৰীমন্ত শঙ্কৰ পূৰ্ণ কাম।

কীৰ্তনৰ ছন্দ্ৰে বিৰচিলো গুণ নাম॥

কীৰ্তনৰ ছন্দে বিৰচিলো পদ সাৰ।

শ্ৰীৰাম কীৰ্তন নাম জানিবা ইহাৰ॥শ্ৰীৰামকীৰ্তন, ৰামায়ণৰ চমু, প্ৰাঞ্জল আৰু ত্ৰুটিমধুৰ ৰূপান্তৰ। বাল্মীকিৰ ৰামায়ণৰ লগত প্ৰত্যক্ষ সম্পৰ্ক নাথাকিলেও মোটামুটিভাবে বাল্মীকিৰ কাহিনীৰ অনুগামী। 'প্ৰেমলতা' ভক্তিমূলক গ্ৰন্থ।

তথ্যসূত্ৰ

শ্ৰেণী:অসমীয়া সাহিত্যিক
হেলিমেড (শ্ৰুতিকথা)

হেলিমেড (প্ৰাচীন গ্ৰীক: Ἁλιμήδη, ইংৰাজী: Halimede বা Alimede; আক্ষৰিক অৰ্থ: ′মূল্যবান-মুকুট পিন্ধা′) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

হেলিমেড গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত হেলিমেডো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি